Põhuplaat

Põhuplaat (inglise keeles Oriented Structual Straw Board, lühendina OSSB) on looduslik ehituses kasutatav plaatmaterjal, mis koosneb ekstrudeeritud põhust. Põhuplaati saab kasutada hoonete ehitamisel ning renoveerimisel. Arvestama peab, et OSSB-plaat ei tohi märjaks ega niiskeks saada. Põhuplaatide tootmine algab hoolikalt valitud õlgedest, mis lõhestatakse, puhastatakse ja kuivatatakse. Lõhestatud õled võimaldavad vaiguga katta pinnad, mis muidu jääks õlekõrre õõnsusesse. Vaigu lisamisel õlekõrtele suunitletakse kiud tugevusele ning paneelide kuju andmisele. Seejärel pressitakse paneelid kuumutatud plaatide vahel, mille käigus vesi aurustub ning õled kuumenevad. Soojus tahendab liimi, mis tekitab füüsikalisi ja keemilisi muutusi survestatud plaadis ja muudab lõpptoote tugevamaks. Valmis põhuplaadil liimitakse kõigile külgedele taaskasutatud jõupaber. tugev konstruktsioon, hea kandevõime ja stabiilsus hea soojapidavus ning omadus soojust salvestada – tagab hea soojusregulatsiooni formaldehüüdivaba – liimainet põhu vahel ei ole, kattepaberi liimimiseks on kasutatud formaldehüüde mitte sisaldavat liimi materjal on kergesti saetav, saab hõlpsasti avasid lõigata või plaadi servale sobivat kuju anda kiiresti viimistletav tasapind hea naelte ja kruvide hoidvus hea niiskusregulatsioon, mis tagab ruumides stabiilse õhuniiskuse, ehk niiskemal perioodil imab plaat üleliigset õhuniiskust endasse ja kuivemal ajal eraldub see tagasi ruumi Põhuplaat sobib kasutamiseks nii sise- kui ka välistingimustes. Paneelid on sobivaks alternatiiviks OSB puitplaadile, kuna nende omadused on sarnased. Põhuplaat sobib hästi kasutamiseks ka maavärinaohtlikele aladele, sest paneelid on paindlikumad kui tellismüüritised ja betoon. Põhuplaati kasutades on konstruktsiooni kokkuvarisemisoht väiksem. Välitingimustes saab põhuplaati kasutada nii kandvate seintena väiksemate hoonete puhul kui ka tuuletõkkeplaatidena, mille vahed teibitakse kinni. Põhuplaate saab kasutada vaheseinte, vahelagede, kinniste ruumide ning põrandate ehitamisel. Siseviimistluseks sobivad materjalid on vesialuselised värvid, tapeet, krohv, keraamilised plaadid, parkett jt lahendused. Plaati saab kasutada ka duširuumis või saunas. Vajalik on niiskust tõrjuv töötlus ning viimistleda seejärel keraamiliste plaatide või mõne teise "märga ruumi" sobiva siseviimistlusmaterjaliga. Kuidas suhtuvad närilised põhuplaati? Põhuplaatide tooraine võib olla küll põhk, kuid kuumutamine muudab materjali omadusi ning valmis plaat pole tavalise põhuga enam võrreldav. Seega ei ole põhuplaat närilistele toiduks. "Oriented split Straw Board – A New Era in Building Products". Builddwelllibrary.org. 26.02.2019. Originaali arhiivikoopia seisuga 23.09.2015. Vaadatud 09.05.2019. Wasylciw, Wayne (26.02.2019). "Oriented Split Straw Board – A New Era In Building Products". American Society of Agricultural and Biological Engineers Annual Meeting. Vaadatud 02.05.2019. "Oriented Structual Straw Board". www.zureli.com. 26.02.2019. Vaadatud 09.05.2019. "Põhuplaat- mis see on?". www.kodukuubis.com. 26.02.2019. Vaadatud 25.04.2019. "Oriented structural straw board". www.revolvy.com. 26.02.2019. Vaadatud 25.04.2019. "Oriented structural straw board". www.astech.ca. 26.02.2019. Vaadatud 02.05.2019. "Valime ainult ökoloogilisi materjale". www.hesora.lt. 26.02.2019. Vaadatud 25.04.2019. "Põhuplaat – ökoloogiline ja ökonoomne". www.interjoor.ee. 26.02.2019. Originaali arhiivikoopia seisuga 31.10.2016. Vaadatud 25.04.2019. "Kuidas suhtuvad närilised või kitsed põhuplaati?". www.kodukuubis.com. 26.02.2019. Vaadatud 09.05.2019.